หมอชิต-ลาดพร้าวทะลุ 3.5 หมื่น/วัน
7 โมงเช้าถึง 9 โมงเช้าแน่นสุด-เคทีมั่นใจ 5 ธ.ค.BTS ถึง ม.เกษตร,เมื่อวันที่ 7 ต.ค. นายมานิต เตชอภิโชค กรรมการผู้อำนวยการ บริษัท กรุงเทพธนาคม จำกัด (เคที) เปิดเผยว่า หลังจากเปิดให้บริการเดินรถไฟฟ้าบีทีเอสส่วนต่อขยายสายสีเขียว ส่วนเหนือจากหมอชิต-ห้าแยกลาดพร้าว 1 สถานี ตั้งแต่วันที่ 9 ส.ค.ที่ผ่านมา โดยไม่มีการเก็บค่าโดยสาร พบว่ามีปริมาณผู้โดยสารเพิ่มขึ้นอย่างต่อเนื่อง โดยข้อมูลถึงวันที่ 30 ก.ย. มีผู้โดยสารเฉลี่ยสูงสุดวันละ 35,000 คน โดยช่วงเวลาที่ผู้โดยสารเดินทางสูงสุดคือในช่วง 07.00-09.00 น.,สำหรับความคืบหน้าการเตรียมความพร้อมขยายการเดินรถจากสถานีห้าแยกลาดพร้าว เพิ่มอีก 4 สถานีประกอบด้วย สถานีพหลโยธิน 24 (N10) สถานีรัชโยธิน (N11) สถานีเสนานิคม (N12) และสถานีมหาวิทยาลัยเกษตรศาสตร์ (N13) ขณะนี้การทดสอบเดินรถเป็นไปตามแผน และพร้อมจะเปิดให้ประชาชนใช้บริการได้ในวันที่ 5 ธ.ค.นี้ ตามนโยบายของกรุงเทพมหานคร โดยคาดว่าการขยายเส้นทางเดินรถเพิ่มถึงมหาวิทยาลัยเกษตรศาสตร์ จะส่งผลให้มีผู้โดยสารใช้งานเพิ่มขึ้น อาจถึง 100,000 คน/วัน เนื่องจากเป็นเส้นทางที่อยู่ใกล้กับสถานที่ราชการ และอาคารสำนักงานขนาดใหญ่หลายแห่ง อย่างไรก็ตาม เป็นตัวเลขคาดการณ์เนื่องจากจำนวนผู้โดยสารตามที่ได้ศึกษาไว้จะเป็นตัวเลขจำนวนผู้โดยสารเมื่อเปิดเดินรถเต็มระบบจากหมอชิตถึงสถานีปลายทางที่คูคต ซึ่งคาดว่าจะมีผู้โดยสารมากกว่า 200,000 คนต่อวัน,นายมานิตย์กล่าวว่า ส่วนแนวทางในการให้บริการประชาชนนั้น จะใช้รูปแบบเดียวกับการเปิดเดินรถสถานีห้าแยกลาดพร้าว คือในช่วงเวลาเร่งด่วน 07.00-09.00 น. และเวลา 16.30-20.00 น. ขบวนรถจะวิ่งถึงสถานีมหาวิทยาลัยเกษตรศาสตร์สลับขบวนกับที่มาถึงสถานีหมอชิต และช่วงเวลานอกเร่งด่วน จะวิ่งถึงสถานีมหาวิทยาลัยเกษตรศาสตร์ทุกขบวน.
 นายมานิต เตชอภิโชค กรรมการผู้อำนวยการ บริษัท กรุงเทพธนาคม จำกัด (เคที) เปิดเผยว่า หลังจากเปิดให้บริการเดินรถไฟฟ้าบีทีเอสส่วนต่อขยายสายสีเขียว
มานิต เตชอภิโชค,สถานีห้าแยกลาดพร้าว,ส่วนต่อขยาย,รถไฟฟ้าสายสีเขียว,หมอชิต,คูคต,มหาวิทยาลัยเกษตรศาสตร์